Nr. C 63/4 De Europæiske Fællesskabers Tidende 13. 3. 90 
Meddelelse om indledning af en antidumpingprocedure vedrørende importen af visse asbest-
cementrør med oprindelse i Tyrkiet 
(90/C 63/04) 
Kommissionen har modtaget en klage, hvori det påstås, 
at importen af visse asbestcementrør med oprindelse i 
Tyrkiet importeres til dumpingpriser, hvorved der 
påføres en erhvervsgren i Fællesskabet skade. 
Klager Dumping 
Påstanden om, at der finder dumping sted, er baseret på 
en sammenligning af priserne på hjemmemarkedet i 
Tyrkiet og eksportprisen til Italien. På dette grundlag er 
de beregnede dumpingmargener betydelige. 
Klagen er indgivet af Uniontubi, sammenslutningen af 
italienske producenter af asbestcementrør, på vegne af 
producenter, der tegner sig for hele produktionen i 
Italien af visse asbestcementrør. 
Den pågældende erhvervsgren i Fællesskabet 
De italienske producenter, på hvis vegne klagen er 
indgivet, påstår, at de sælger næsten hele deres produk­
tion af de pågældende varer i Italien. Det fremføres 
også, at efterspørgslen i Italien efter disse varer ikke i 
noget videre omfang dækkes af producenter, der er 
etableret andetsteds i Fællesskabet. Desuden går næsten 
hele importen til Fællesskabet af de pågældende varer 
med oprindelse i Tyrkiet til det italienske marked, og det 
påstås, at disse varer importeres til dumpingpriser, 
hvorved der påføres næsten alle de italienske produ­
center skade. 
I betragtning af nævnte ganske særlige omstændigheder 
bør Fællesskabet i henhold til artikel 4, stk. 5, i Rådets 
forordning (EØF) nr. 2423/88 (') inddeles i to forskel­
lige konkurrerende markeder, nemlig det italienske 
hjemmemarked og markedet i Fællesskabets øvrige 
medlemsstater. Producenterne på hvert af disse markeder 
bør betragtes som en erhvervsgren i Fællesskabet. 
Derfor udgøres den erhvervsgren i Fællesskabet, som det 
påstås forvoldes skade, af de italienske producenter på 
det italienske marked, som er det eneste, der er berørt af 
denne procedure. Skade 
Hvad angår spørgsmålet om skade, påstås det i klagen, 
og der fremlægges tilstrækkelige beviser herfor, at 
importen af de pågældende varer, som ikke solgtes på 
det italienske marked i 1986 og 1987, steg fra 2 362 tons 
i 1988 til 5 712 tons i de første seks måneder af 1989. 
Dette er en stigning i den pågældende imports andel af 
det italienske marked, nemlig fra 3,9 % i 1988 til 12,9 % 
i de første seks måneder af 1989. Det påstås endvidere, 
at de priser, hvortil de pågældende varer solgtes på det 
italienske marked, var næsten 20 °/o lavere end de 
italienske producenters priser, og at dette hindrede de 
italienske producenter i at foretage de prisforhøjelser, 
der ville have været normalt, og samtidig tvang dem til 
fra 1987 at sænke priserne med over 8 %. Det påstås, at 
dette for den pågældende erhvervsgren i Fællesskabet har 
betydet en nedgang i de italienske producenters andel af 
det italienske marked fra 83,5 % i 1987 til 80,5 % i 1988 
og 69,4 % i de første seks måneder af 1989. Det påstås 
også, at alle de italienske producenter har lidt tab siden 
1987. 
Procedure 
Kommissionen har efter konsultationer fastslået, at der 
foreligger tilstrækkelige beviser til at begrunde iværksæt­
telsen af en procedure, og har indledt en undersøgelse i 
henhold til artikel 7 i Rådets forordning (EØF) nr. 
2423/88 (l) vedrørende importen til Italien af visse 
asbestcementrør med oprindelse i Tyrkiet. 
Vare 
De varer, der påstås importeret til dumpingpriser, er 
asbestcementrør til kloakering og asbestcementrør til 
tilførsel af drikkevand og vand til kunstvanding under 
tryk, med samlinger og gummiringe, henhørende under 
KN-kode ex 6811 30 00. Interesserede parter kan tilkendegive deres mening 
skriftligt, specielt ved at besvare det spørgeskema, der er 
tilsendt de parter, som vides berørt af sagen, og ved at 
fremlægge beviser til støtte herfor. Kommissionen vil 
endvidere høre parter, der i forbindelse med ovennævnte 
fremlæggelse af deres synspunkter anmoder herom, 
såfremt de kan godtgøre, at de sandsynligvis vil blive 
berørt af resultatet af proceduren. 
(') EFT nr. L 209 af 2. 8. 1988, s. 1. Denne meddelelse offentliggøres i henhold til artikel 7, 
stk. 1, litra a), i ovennævnte forordning. 
13.3.90 De Europæiske Fællesskabers Tidende Nr. C 63/5 
Tidsfrist 
Oplysninger om sagen, eventuelle argumenter vedrø­
rende påstanden om, at der finder dumping sted og 
forvoldes skade som følge heraf, og anmodninger om at 
blive hørt indgives skriftligt til Kommissionen for De 
Europæiske Fællesskaber, Generaldirektoratet for 
Forbindelser med Tredjelande (Afdeling I-C-2), Rue de 
la Loi 200, B-1049 Bruxelles (l) senest 30 dage efter 
offentliggørelsen af denne meddelelse eller, for så vidt 
angår parter, der vides berørt af sagen, 30 dage efter modtagelsen af følgeskrivelsen til ovennævnte spørge­
skema, alt efter hvilken dato der måtte være den seneste. 
Nævnte skrivelse anses for at være modtaget syv dage 
efter afsendelsesdatoen. 
Har Kommissionen ikke modtaget de ønskede oplys­
ninger og argumenter i den rette form inden udløbet af 
ovennævnte frist, kan Fællesskabets myndigheder i 
medfør af artikel 7, stk. 7, litra b), i forordning (EØF) 
nr. 2423/88 træffe foreløbig eller endelig afgørelse på 
grundlag af de foreliggende oplysninger. 
(*) Telex COMEU B 21877, telefax (32-2) 235 65 05.